2012 májusában megnyerte a nyílt vízi hosszútávúszó Európa-kupa 10 km-es számát Eilatban. Néhány nappal később a debreceni úszó Európa-bajnokságon 800 méteres gyorsúszásban szoros versenyben, mindössze 8 század másodperccel elmaradva a 2. helyezettől, bronzérmet szerzett. Az 1500 m gyors döntőjében egy ötös bolyban úszva haladt az élen, majd a spanyol Mireia Belmonte Garciával külön csatába kezdett. A párharcot a spanyol nyerte, így végül ezüstéremmel zárt, de így is jelentősen faragott idén május 1-jén úszott országos rekordjából, és végül 16:10,04 perces idővel ért célba. A 400 méteres gyorsúszás döntőjében kiélezett versenyben a negyedik helyezést csípte el.